Here is a page extracted from Wikipedia that may contain CSS, HTML, and a lot of unformatted text.

Title: Eusko Gudariak
Content: Eusko Gudariak (en aragonés Os gudaris bascos u Os soldatos bascos) ye una canción popular basca, que se considera a sobén como himno no oficial d'o País Basco.

Historia 
A melodía d'iste himno se basa en a canción popular alabesa Atzo Bilbon nengoen ("Ayere yera en Bilbau"). A letra la componió en 1932 Jose Maria Garate, miembro d'o Gipuzku buru Batzar d'Euzko Alderdi Jeltzalea.

Mientres a Guerra Civil Espanyola o capitán d'o Euzko Gudarostea ("Exercito Basco") Alejandro Lizaso modifico a suya zaguera estrofa en dando-le un toque encara mas combativo, y o 39eno Batallón Sabino Arana Goiri estió o primero en cantar-lo y adoptar-lo como himno. Dende alavez estió un himno que s'ascuitaba a ormino en las trincheras y en as linias de frent a on i participoron istos batallons de gudaris d'o Euzko Gudarostea.

Encara que o Gubierno Basco de 1936 prenió o Eusko Abendaren Ereserkia como himno d'o País Basco, mientres a Guerra Civil y a posterior dictadura franquista o Eusko Gudariak yera considerato como o himno no oficial d'o País Basco, mas que mas por o significato d'a suya letra.

En 1983 o Eusko gudariak chunto con o Gernikako Arbola y o Eusko Abendaren Ereserkia estioron as tres cancions esleitas ta esdevenir o himno d'o País Basco, estando-ne en zaguerías esleita  Eusko Abendaren Ereserkia con o refirme d'Euzko Alderdi Jeltzalea y o Centro Democrático y Social.

Mientres a primera visita d'o rei Chuan-Carlos I d'Espanya a Euskal Herria, estió o himno con o que os deputatos de Herri Batasuna interrumpioron cantando y con el punyo chucho en alto o discurso d'o rei en las Chuntas Chenerals de Bizcaya en Gernika.

Hue, encara que no ye oficial, fácil que o Eusko Gudariak siga o himno basco con mayor acceptación, antis d'o Gernikako Arbola.

Letra

Versión habitual

Version extendida 

 Intxorta: Ye un mont situado entre as localidaz d'Elgeta (Gipuzcua) y Elorrio (Bizcaya) a on se i establió un frent de guerra de forma permanent entre octubre de 1936 y abril de 1937.
 Arratia: Ye una comarca u val situata a o sud de Bizcaya, en a muga con Alaba.

Vinclos externos 
  Eusko Gudariak, versión clasica.
  Eusko Gudariak, versión anyos 70-80.
  Eusko Gudariak, versión d'o musico Joseba Tapia, acompanyata d'imáchens de 1936 d'o Euzko Gudarostea.

Cancions tradicionals bascas
Cancions en basco